కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
‘కార్తీకదీపం’ నవంబర్ 15 ఎపిసోడ్ : సౌందర్య ప్రయత్నం ఫలించింది! ‘మా నాన్నకీ, మీ అమ్మకీ పెళ్లి!?’
బుల్లితెర ప్రేక్షకుల్ని ఎంతగానో ఆకట్టుకుంటున్న ‘కార్తీకదీపం’ సీరియల్ 652 ఎపిసోడ్‌లను పూర్తి చేసుకుని.. 653 ఎపిసోడ్‌కి ఎంటర్ అయ్యింది. ఈ ఎపిసోడ్‌ హైలైట్స్ మీకోసం.
Samayam Telugu | Updated:
Nov 16, 2019, 08:01AM IST
కార్తీకదీపం నవంబర్ 15
తెలుగు ప్రేక్షకులను ఎంతగానో ఆకట్టుకుంటున్న‘కార్తీకదీపం’ సీరియల్ నేటి (నవంబర్ 15) రాత్రి ఎపిసోడ్‌లో ఏం జరగనుందో ‘సమయం’లో మీకోసం ముందుగానే.
గత ఎపిసోడ్‌లో ఏం జరిగిందంటే..
నాన్న ఆచూకీ కోసం సౌర్య విహారీ ఇంటికి వెళ్తుంది. అక్కడ విహారీ భార్య తులసి.. సౌర్యను చాలా ప్రేమగా చూసుకుంటుంది. అయితే ‘మా నాన్న గురించి మీకు తెలుసా? విహారీ మావయ్యకు తెలుసా? అని అడుగుతుంది. తెలియదని తులసి చెప్పడంతో తిరిగి ఇంటికి బయలుదేరుతుంది సౌర్య. వెళ్తూ వెళ్తూ.. గోడ మీద ఉన్న దీప ఫొటో వచ్చేలా సెల్ఫీ తీయనమని తులసిని అడిగి.. సెల్ఫీ తీసుకుని.. ‘మా అమ్మకు పంపించండి’అని చెప్పి వెళ్లిపోతుంది. దీప కార్తీకదీపాలు వెలిగిస్తుంది. వెలిగిచిన కాసేపటికి ఆపిపోతాయి. వెంటనే బాధతో... ‘కార్తీకదీపాలుగా ఇవి.. ఈ దీప వెలిగిస్తే ఆరిపోకుండా ఉంటాయా? పేరులో కార్తీక్ ఉందిగా.. ఆరిపోతాయి.. ఇక ఈ జీవితం ఇలా గడిచిపోవాల్సిందేనా’ అనుకుంటూ ‘ఆరనీకుమా దీపం కార్తీకదీపం’ అంటూ పాడుతూ ఏడుస్తుంది.
653 ఎపిసోడ్‌లో హైలైట్స్‌..
దీప బాధతో పాట పాడుకుంటూ.. ఏడుస్తూ.. తిరిగి దీపం వైపు చూసేసరికి అది వెలుగుతుంది. ఆ దీపాన్ని సౌర్య వెలిగిస్తుంది. దాంతో దీప చాలా సంతోషిస్తుంది. తర్వాత సౌర్యని దగ్గరకు తీసుకుని ముద్దాడుతుంది. ‘అమ్మా నాన్న వచ్చే వరకూ కార్తీకదీపాలు వెలిగిస్తానమ్మా’ అంటుంది సౌర్య. దీప వద్దని వారించినా.. నాన్న గురించి మరిచిపోమని సర్దిచెప్పినా సౌర్య వినదు. సౌర్య మాటలకు కాస్త బాధపడుతుంది దీప. తర్వాత.. ‘తులసి, విహారీల ఇంటికి వెళ్లి వచ్చావని నాకు తెలుసులే.. తులసి ఫొటో పంపించింది..’ అంటుంది దీప. ‘కోపం వచ్చిందా అమ్మా?’ అంటుంది సౌర్య అమాయకంగా.. ‘లేదమ్మా.. కోపం నా మీదే.. నా తలరాత మీదే’ అంటూ సౌర్యకు అర్థం కాకుండా మాట్లాడుతుంది దీప.
Read Also: మీరు ‘కార్తీకదీపం’ సీరియల్ ఏదైనా ఎపిసోడ్ మిస్ అయ్యారా? అన్ని ఎపిసోడ్‌లు ఒక్క క్లిక్‌తో!
అయితే సౌర్య అదంతా పట్టించుకోకుండా.. ‘నాన్న వచ్చేదాకా నేను ప్రయత్నిస్తూనే ఉంటాను అమ్మా’ అనడంతో.. దీప మనసులో ‘ఈ దీపం వెలిగించినంత సులువు కాదమ్మా’ అనుకుంటుంది. సౌందర్య ఓ చోట కూర్చుని సౌర్య మాటలు తలుచుకుంటుంది. ‘ఈ విహారీ మావయ్య ఇక్కడే ఉన్నాడని నాకు ఎందుకు చెప్పలేదు’ అంటూ దీపని నిలదీసిన మాటలు తలుచుకుని తలపట్టుకుని కూర్చుంటుంది. ఇంతలో హిమ వచ్చి.. ‘నాన్నమ్మా.. మా డాడీ చెప్పింది నిజమేనా? సౌర్య వాళ్ల డాడీ నిజంగానే రానా? లేదంటే వంటలక్క సౌర్యకు అబ్దదం చెప్పిందా?’ అంటూ ప్రశ్నిస్తుంది టెక్షన్‌గా.
Read Also: ‘ఆమె’తో పెళ్లి.. ఈమెతో శృంగారం! బిగ్ బాస్ ‘మంచోడు’ మంచి రసికుడే!
వెంటనే సౌందర్యకు.. గతంలో హిమ మాటలు గుర్తుకొస్తాయి. (మౌనితని డాక్టర్ అమ్మా అని కాకుండా ఆంటీ అని పిలిచిన రోజు.. ‘ఏమైందే నీ కొత్త అమ్మ ప్రయత్నం?’ అని సౌందర్య అడిగినప్పుడు.. ‘లేదు నాన్నమ్మా నేను ఒకరు(మౌనిత) అనుకున్నాను.. కానీ వాళ్లు డాడీకి సరికాదని వదిలేశాను’ అంటుంది కదా.. ఆ మాటలు తలుచుకుంటుంది సౌందర్య) ఇంతలో హిమ మనసులో.. ‘నేను ఏం అడిగినా ఎవ్వరూ సరిగా సమాధానం చెప్పరు’ అనుకుంటూ అక్కడ నుంచి వెళ్లిపోతుంది.
వెంటనే సౌందర్య మనసులో.. ‘బగవంతుడా.. అబద్దం చెప్పాల్సి వస్తుంది..’ అనుకుంటూ.. హిమని వెనక్కి పిలిచి.. ‘సౌర్య వాళ్ల నాన్న రాడు..’ అని ఒక్క క్షణం ఆగి.. ‘అని మీ నాన్న చెప్పాడుగా.. అది నిజమే అయ్యుంటుంది’ అంటుంది. వెంటనే హిమ చాలా హ్యాపీగా నవ్వుతూ లోపలికి పరుగుతీస్తుంది. వెంటనే సౌందర్య.. ‘బగవంతుడా.. హిమకు అమ్మ వయసు ఉన్నవాళ్లు ఇద్దరే.. ఒకటి మౌనిత, రెండు నా కోడలు దీప.. నేను కోరుకున్నదే జరగాలి..’ అనుకుంటుంది ధీనంగా. ఆదిత్య శ్రావ్య ఇంటికి వెళ్తున్నాను అనడంతో.. ‘నేను వస్తాను బాబాయ్’ అంటూ వెంట బయలుదేరుతుంది హిమ.
శ్రావ్య ఇంటికి వెళ్లిన తర్వాత.. హిమ, శ్రావ్య, ఆదిత్య, భాగ్యం, మురళీ కృష్ణ.. అంతా కలిసి కూర్చుని ఉంటారు. హిమ శ్రావ్యతో.. ‘శ్రావ్యా పిన్నీ.. నువ్వు చెబుతే మా డాడీ వింటారటగా?’ అంటుంది. ‘ఎప్పుడూ నేను ఏం చెప్పలేదు. ఆయన వినలేదు.. కానీ నీ కోసం చెబుతానులే.. ఏం చెప్పాలి?’ అంటుంది శ్రావ్య. ‘అయితే మా డాడీని త్వరగా పెళ్లి చేసుకోమని చెప్పు ప్లీజ్’అంటుంది హిమ. దాంతో అంతా పెద్దగా నవ్వుతారు. వెంటనే హిమా.. ‘ప్లీజ్ పిన్నీ.. నువ్వు.. వంటలక్కనే పెళ్లి చేసుకోమని మా డాడీకి చెప్పు’ అంటుంది. అంతా షాక్ అవుతారు. భాగ్యం కళ్లు తిరిగినట్లు కూర్చున్నచోటే వెనక్కి పడిపోతుంది.
కమింగ్ అప్‌లో...
సీన్ కట్ చేస్తే.. హిమ, సౌర్య స్కూల్‌లో కలుస్తారు. హిమ కాస్త అనుమాన పడుతూ.. భయపడుతూ.. సౌర్యతో ఇలా అంటుంది.. ‘మా డాడీని అడిగితే.. మీ డాడీ రాడని చెప్పాడు కదా..?’ అంటూ హిమ చెబుతుంటే.. సౌర్య కాస్త కోపంగా.. ‘అందుకనీ?’ అంటూ ప్రశ్నిస్తుంది. ‘నాకు అమ్మ లేదు.. నీకు నాన్న లేడు.. అందుకుని.. మా నాన్నకు మీ అమ్మకు పెళ్లి చేసేద్దాం’ అంటుంది హిమ. వెంటనే సౌర్య కోపంగా.. ‘ఏం అన్నావ్?’ అంటూ గట్టిగా అరుస్తుంది. హిమ కోరిక ప్రకారం సౌర్య మారుతుందా? దీప, కార్తీక్‌ల పెళ్లికి ఒప్పుకుంటుందా ఆనేది ఆసక్తిగా మారింది. పిల్లలు ఒప్పుకున్నా కార్తీక్ ఒప్పుకోవాలి. అయితే గతంలో కార్తీక్ హిమకు మాట ఇచ్చి ఉండటం ప్లెస్ కావచ్చు. మరిన్ని వివరాలు తరువాయి భాగంలో చూద్దాం.. కార్తీకదీపం కొనసాగుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.